JINA--------------------------------------NAMBARI----------------------DARASA----------------------------

Shule ya upili ya GATITU DAY MIXED SEC

Kidato cha tatu

Jibu maswali yote

**UFAHAMU (AL 20)**

Soma makala yafuatayo, kasha ujibu maswali

**UKIONA VYAELEA JUA VIMEUNDWA**

Ama kwa kweli yakini ,wazee wa ndemi na mathathi hawakutuvisha kilemba cha ukoka waliponena kuwa ‘ukiona vyaelea jua vimeundwa’. Kila tutiapo ozi kitu kizuri maishani,ni shoti tutilie maanani kuwa kuna mtu aliyekishughulikia kwa mapana na marefu.Mambo mazuri hayaji vivi hivi tu ; lazima tuchagae na tufanye kazi kwa idili ya mchwa. Haya basi, ewe mtahini wangu mweledi, toa tandabui machoni upate kuyaona yote niliyo nayo mtimani, yangu nay a kuazima.

Miaka takriban ishirini iliyopita, nilipokuwa bado mwana mkembe hata ubwabwa wa shingo haujanitoka, singewahi kudhani kuwa siku zangu za usoni zingelikuwa vile zilivyo sasa. Ahati yangu ilikuwa hohe hahe na imeadimika kama wali wa daku, au mizizi yam awe ukitaka. Lakini katub hatukukata tama ya kutafuta angaa fulusi haba za kutuwezesha kuvumbua riziki, kwani mwomba hachoki na akichoka kesha pata chambilecho mjakanga.

Wazazi wangu walijaribu kubambanya hela chache walizopata kunipeleka shuleni, miye mwanambee wa familia. Nilichukuliwa fursa hii kama nyota ya jaha iliyoniangukia , mimi si kuganzaganza wala kubananga wasaa kwani wakati ni ghawazi, nao ni tombo la nyati hukamuliwa kwa shida. Mwia si mwia nilikuwa nikiwalaza mababe wa vitabu bila shida yoyote naam,mgaaga naupwa hali wali mkavu.

Kunazo nyakati nilipofukuzwa shuleni kwa kutolipa karo lakini sikuvunjika moyo. Niliendelea kulisukuma gurudumu la elimu kadri na uwezo wangu. Mitihani ikianza kuwa sahali na bahari shwari. Sifa zikaninyeshea kila upande, lakini sikuwa mgema wa kutilia tembo maji.

Mwaka wa dali ukajiri. Mtihani wa mwisho wa shule ya secondary ukawa unabisha hodi. Sikuwa na shaka kuwa ningepita fauka ya kupita, na vivyo hivyo ndivyo ilivyokuwa. Niliibuka kijiti mkoani kama nilivyotarajia. Jina jema hung’aa gizani, waambao waamba. Magazetini nilisomwa na redioni nikasikika. Nikawa na hakika ja mauti kuwa siku zangu za usoni zitanyooka twaa!

Taburi ya abu na nyemi riboribo za nyoko hakika zingeweza kulinganishwa na za tasa walioburudi auldi tipwatipa wenye siha nzuri na wajihi jamali. Juhudi zao za duduvule zilikuwa zimezaa matunda.lo! Hayawi huwa, na mambo ni kangaja huenda yakaja.

Nilikuweza kuitwa katika chuo kikuu marekani ambako masomo yangu yalikuwa yamegharamiwa. Katu sikulegeza kamba. Bidii ilikuwa ile ile ya mchwa; kujenga kichuguu kwa mate. Nikawanda na kunawari pasi mipaka yoyote ile. Wahenga walihengua kuwa nia ikiwa moja, kilicho mbali pia huja.

Punde tu nilipohitimu masomo yangu niliajiriwa na kaampuni moja maaarafu jijini Nairobi. Ngwenye zikawa tamathali ya mchanga baharini au nyota angani katika usiku uso mawingu. Kijitumbo kawa tumbo; kijipipa kawa kiriba. Nikawajegea wazazi wangu kasri lakifahari na kuwanunulia magari mawili. Mja kwa upande mwingine nikapata jiko ninayemhusudu mithili ya mboni ya jicho langu na hivi sasa tunao watoto wawili warembo mfano wa hurulaini wa peponi.

Kwa mujibu wa bidii yangu maishani nilifaulu kuyageuza maisha yangu kabisa na sasa nianishi aushi ya kustarehe na kusabarehe. Ninamshukuru Dayani kwa kunipa wazazi walionipa motisha wakati wote ndiposa mambo yakaniendea shwari. Isingelikuwa kuchagaa kwangu nisingelikuwa vile nilivyo leo. Waama, ukiona vyaelea, jua vimeundwa.

**MASWALI**

a) Ni masaibu yapi yaliyomkumba mwandishi wa makala haya maishani mwake. ( ala 4)

b) Eleza kwa ufupi ni kiipi mhusika mkuu katika makala haya hakutaka kulitia tembo maji.(ala 2)

c) Taja mbinu za lugha zilizotumika katika sentensi hizi:

i. Mtihani wa mwisho wa shule ya secondari ukawa unabisha hodi (ala 1)

ii. Nikawa na hakika ja mauti kuwa siku zangu za usoni zitanyooka twa! (ala 2)

d) Thibitisha kwa maelezo mafupi ukweli wa methali , kilicho mbali huja ukirejelea makala haya. (ala 3)

e) Taja vile “vilivyoelea” na “vilivyoundwa” katika makala haya. (ala 4)

f) Eleza maana ya mafungu na mzamiati ufuatao kama ulivyotumika katika makala haya.

i. Ubwabwa wa shingo haujamtoka

ii. Idili ya mchwa

iii. Darahima

iv. Dayani (ala 4)

**SWALI LA PIL: UFUPISHO (ALA 20)**

Soma makala yafuatayo, kasha ujibu maswali:

**KUCHUMBIA SIO KUOA**

Siku tuliyoingojea kwa hamu na ghamu ilifika. Niliamka mafungulia ng’ombe, nikaoga na kuvalia cheche. Nilimwamsha ndugu yangu wa toka nitoke tuliyependana mithili ya ulimi na mate. Alipokumbuka kuhusu safari yetu ya kuelekea jijini kuu lililokuwa na sifa zilizojaa pomoni, alifanya halahala namuda si muda akawa tayari. Hatukupoteza wakati kwani chelewa chelewa utampata mwana si wako. Tulijichanganmsha kwa staftahi na tukawaaga wazazi.

Ilikuwa dhahiri shahiri kwetu kwamba hatungekuwa na pingamizi lolote katika safari yetu. Tulikuwa tumejitayarisha vilivyo. Tulianza safari yetu as taste baraste, kiguu bandika, kiguu bandua. Tulipiga gumzo kwa furaha na bashasha mithili ya mama tasa aliyejaaliwa kupata mapacha.

Tulitembea hadi kituoni cha basi kwa mwendo wa ulimbwende na dalji mithili ya tausi. Waama, zingwi zingwi zingwi lipe nguo ulione mashauo. Watu walianza kufurika katika kituo cha basi. Kila mmoja alijiona kafika. Kufumba na kufumbua mahali hapo palikuwa pamejaa na kufurika furi furi hata nafasi ya kutema mate ikaadimika kama kaburi la bustani.

Baada ya kenda kondakta akapaza sauti na kutangaza kuwa watu wawe tayari. Kila mtu alifuata maagizo kwani ushikwapo shikamana na hakuna aliyethubutu kuasi sheria hiyo kwani mwana mtukana nyina, kuzimu enda kiona, enda pigwa mkatale na pingu za mikono nyama na silisili za chuma za moto wa jahanama. Ghafla bin vuu basi likaadia. Lilikuwa na muziki moto moto uliokata kwa shoka hata viwete wangeweza kusimama na kusakata rumba. Si wazee si vijana wote walifurahia.

Watu wakaanza kupanda basi hilo na kukaa raha mustarehe. Kasha onyo likapitishwa kuwa kama huna tikiti , heri kushuka na mapema kuhofia yatakayokupata njiani. Mimi hata moyo haukunipiga. Nilianza kujipepea kwa kipande cha shatin langu.

Mara tikiti zikaanza kukaguliwa. Kakangu alipofikiwa alipeana yake bila tashwishwi yoyote. Mara mkaguzi akaanza kumkemea ndugu yangu. Mijitu miwili yenye miraba mine ikaingia na kumbeba ndugu yangu mzega mzega. Cha mwenzako kikinyolewa, chako tia maji. Sikutaka kuwa kuni ya juu uchagani kucheka iliyo motoni. Pengine ningenyolewa kwa chupa na singesahau aushi yangu. Taratibu nilitoka nje.

Tuliezwa kuwa tikiti zetu silikuwa za mwaka uliopita na si ajabu kuwa tulikuwa tumetapeliwa. Gari hilo likaondoka. Tukaachwa tumeduwaa na kujiinamia kwa hasira na mizuri. Tulichemka nyongo lakini lilikuwa jambo ambalo halingesadifu, wala kuvua dafu kwetu sisi.

Ilibidi turudi nyumbani kwani usigimbane na shauri ya mungu. Ama kweli wahenga hawakula mwata waliponena mkata hendi mkele, na akaenda mkele kupakia jahazi tele mtele hurudi na upele. Talifika nyumbani tukiwa tumechoka tiki. Hata hivyo jitahada haiondoi kudura. Jambo hilo lilikuwa limeandikwa na likiandikwa halifutiki.

Nilijawa na simanzi na huzuni siku hiyo yote chambilecho wahenga mkamia maji hanywi na anywapo humsakama.

**MASWALI**

a) Dhibitisha kuwa ‘kuchumbia sio kuoa’ ukirejelea makala haya . (Tumia maneno 60) (ala 10)

matayarisho

Jibu

b) fupisha aya nne za mwisho. (tumia maneno 60) (ala 3)

matayarisho

Jibu

3. **matumizi ya lugha (ala 40)**

**a) tumia viashiria vya kutilia mkazo katika sentensi zifuatazo. (ala 2)**

i) Nyumba -------------------------- ndiyo inahitaji kuozekwa.

ii)Kuta ---------------------mzionao zilijengwa zamani.

**b) (i) Andika ukubwa wa majina yafuatayo. (ala 2)**

i) Ngoma

ii) Mbuzi

**(ii) Tunga sentensi kwa kila jina katika sehemu ya b (i) katika hali ya udogo. (ala 2)**

**(i)**

**(ii)**

**c) Andika matumizi mawili ya alama ya uakuakifishaji ifuatayo (!) (ala 2)**

**d) Andika sentensi tatu kusahihisha sentensi ifuatayo. (ala 3)**

Huku petu mna wezi wengi.

**e) Tunga sentensi mbili mbili kuonyesha matumizi mbali mbali ya: (ala 4)**

**i) Ku**

**ii) Na**

**F) (i)** Andika kwa msemo wa taarifa. “ Sijaona nzuri kama hii,utaniazima siku ngapi.Asha Alimuliza Roda. (ala 4)

ii) Tumia kiulizi –pi kukamilisha sentensi hizi. (ala 3)

i. Ni rubani --------------- alituzwa?

ii. Ni vipofu ---------------- waliopitia hapa?

iii. Ni kidole --------------- kiliumwa?

H) Eleza maana mbili za sentensi hii. (ala 2)

Juma alitimua mbio, kuona ndovu.

I) Yaandike maneno yafuatayo katika ufupi wake (ala 2)

i. shangazi yako------------------------------

ii. msazi wake -----------------------------------

iii. mjomba wangu ---------------------------

iv. shemeji yake --------------------------------

**B (a) Tunga sentensi kuonyesha tofauti kati ya: (ala 2)**

i. Tega

ii. Teka

b) Andika kwa tarakimu: (ala 2.5)

Tusi kuongeza sudusi ni sawa na thumuni mbili au thuluthi tatu?

**c) i)** Andika maana ya methali ifuatayo (ala 1)

Dau la mnyonge haliendi joshi.

ii) Andika maana ya (ala 2 )

i) Tia fora

d) i. Mahali panapohifadhiwa maiti huitwa (ala ½ )

**Fasihi andishi**

i) Eleza ufaafu wa anwani utengano (ala 10)

**Fasihi simulizi**

i) Mawaidha ni nini (ala 2)

ii) Taja sifa nne za mawaidha (ala 4)

iii. Taja dhima nne za mawaidha (ala 4)

**Isimu jamii**

Kipepe: mheshimiwa spika, naomba nipewe fursa kutoa maoni yangu kuhusu hoja iliyowasilishwa bungeni na mbunge wa malishoni mheshiwiwa potelea mbali………….

a) weka makala haya katika muktadha wake (ala 2)

b) Eleza sifa za mazungumzo yanayofanywa katika muktadha huo uliotaja. (ala 8)